Joan Vázquez: "M'assemblo a Paco Alonso en la tossuderia i en pensar que tot és possible"

Tue, 07 Dec 2021 18:00:00 +0000

Hem conversat amb l'actor i cantant Joan Vázquez, protagonista de l'espectacle "Paquito Forever", basat en la vida real de l'actor, cantant i "bailaor" Paco Alonso, que es podrà veure al Golem's Teatre de Barcelona a partir d'aquest dijous i fins al 22 de gener. Aquesta interpretació ha suposat a Joan Vázquez guanyar el Premi com a millor Actor Destacat a l'11a edició dels premis de Teatre Musical i va estar nominat al Premi Butaca com a Millor Actor de Musical. L'espectacle s'ha representat a Barcelona, Londres (The Crazy Coqs), Madrid (Cafè Berlín) i Nova York (Club Cumming) amb excel·lents crítiques, i ha estat nominat també com a Millor Musical als Premis de la Crítica de Barcelona. A més, ens ha parlat dels altres projectes que té en marxa ara mateix, que són la gira del seu disc "Feeling Good" i les representacions de l'espectacle "Ocaña, reina de Las Ramblas", que està compaginant amb les classes de teatre musical que està impartint a Sitges.