Josep M. Martí: "La diferència d'edat entre els cantaires dona molta riquesa a la Coral Sant Jordi"

Thu, 30 Mar 2023 16:20:00 +0000

Josep M. Martí, president de la Coral Sant Jordi (esquerra), Montserrat Artigues, expresidenta del cor, i Gabriel Genescà, responsable de Relacions Institucionals de l'entitat, ens han donat els detalls dels dos concerts que formen part dels actes de cloenda del 75è aniversari de la coral, on interpretaran la "Petita missa solemne" de Gioacchino Rossini. El primer concert serà aquest diumenge, 2 d'abril, en el marc del Concert de Rams a l'abadia de Montserrat, i el diumenge 23 d'abril, a la Sala Oriol Martorell de L'Auditori de Barcelona, en el tradicional Concert de Sant Jordi que la coral ofereix cada any. Als dos concerts també hi participaran la soprano Rita Morais, la mezzosoprano Tànit Bono, el tenor Oriol Guimerà i el baix Pau Armengol (que actuarà al concert de l'abadia de Montserrat) i el baix Lluís Vergés (que cantarà al concert de L'Auditori), amb Gregori Ferrer al piano i Álvaro Metzger a l'harmònium. Els dirigirà Oriol Castanyer, director de la Coral Sant Jordi.