Matthieu Saglio: "Tocar sol el violoncel és com despullar-te davant del públic"

Thu, 12 Feb 2026 17:40:00 +0000

El violoncel·lista i compositor francès de prestigi internacional Matthieu Saglio està de gira per Europa amb el seu espectacle "Solo" i el 17 de febrer recalarà a la sala Jamboree de Barcelona. Amb el seu instrument combinat amb el sàmpler, a "Solo" Saglio hi interpreta les seves pròpies composicions, en què mescla la tradició clàssica amb sons dels socs del Magreb, el tango llatinoamericà i el flamenc ibèric. Al final de l'entrevista, Saglio ens ha ofert una actuació musical en directe que podeu veure a la web del nostre programa i a la playlist de 3CatCultura a YouTube.