Ennèagon Ensemble: "Volem fer de nexe entre la música actual i els primers nonets"

Thu, 17 Mar 2022 17:20:00 +0000

Rebem el clarinetista Oriol Estivill i el fagotista Ignasi Candelas (al centre de la foto), dos dels membres de l'Ennèagon Ensemble que ens han presentat aquesta nova formació catalana, creada el 2021 per iniciativa d'un conjunt de joves músics procedents de terres tarragonines, que vol aportar un nou enfocament musical al panorama cultural de la demarcació de Tarragona. Tenen tres programes musicals que presentaran aquesta temporada amb concerts programats el 30 d'abril al Casal Municipal de Creixell, el 7 de maig a l'església del Sagrat Cor de Vistabella i el 22 de maig a la Cripta de Cambrils, entre d'altres.