Àlex Alguacil: "La màgia de la música de Granados és el color nacionalista romàntic que té"

Thu, 12 Sep 2024 16:20:00 +0000

El pianista Àlex Alguacil ens ha presentat el seu nou disc "Granados: Goyescas" amb totes les obres que Enric Granados va compondre inspirades en el món de Goya, incloent-hi la popular suite "Los majos enamorados" i altres obres relacionades com Crepuscle, Xàcara, Serenata Goyesca, Reverie-Improvisation i el famós "El Pelele". Aquest enregistrament es basa en l'edició "Goyescas" de Boileau Música, dirigida per Alicia de Larrocha, amb qui Alguacil va tenir l'oportunitat d'estudiar durant diversos anys, treballant el repertori pianístic espanyol i algunes de les obres presentades en aquest disc. El llibret de l'àlbum inclou un article escrit pel mateix Alguacil analitzant les obres d'aquest enregistrament, recorrent els temes i leitmotivs de la suite "Los majos enamorados" i connectant la seva transformació musical amb el desenvolupament emocional d'aquest drama pianístic.