Pau Codina: "Cada obra del meu disc és un paisatge en si mateixa"

Tue, 19 Apr 2022 16:20:00 +0000

El violoncel·lista català Pau Codina ha vingut aquesta tarda a presentar-nos "Landscapes", el seu primer àlbum en solitari editat per Seed Music. És un llibre disc que inclou des d'obres barroques fins a obres contemporànies i és una mirada als paisatges sonors que conformen el seu univers, amb composicions dels seus grans referents per al violoncel, com també peces de compositors actuals. Concretament hi ha enregistrat la Suite per a violoncel de Gaspar Cassadó, el "Tombeau" de Joan Magrané (del qual ha fet la primera gravació mundial), la Suite n. 5 BWV 1011, de Johann Sebastian Bach, i la Sonata per a violoncel, de George Crumb. A més, Codina ens ha interpretat una de les peces que conté el cd i la seva actuació la veureu a l'Instagram de @catalunyamusica.