"El cant d'harmònics permet connectar-te amb la teva veu, de manera profunda, amb tu mateix"

Wed, 26 Jan 2022 17:20:00 +0000

Xevi GaTa és professor de música i cantant de jazz. Fa molts anys va trobar en els cants harmònics una forma d'expressió i de transformació de la consciència. Des de llavors que es va proposar crear una escola amb la finalitat de compartir i ensenyar a tothom com arribar a descobrir la "veu essencial", que és la que surt de la nostra consciència individual i que podem aprofitar per expressar-nos millor amb els altres, guanyar seguretat en nosaltres mateixos i, a més, connectar amb la nostra essència més profunda. La seva escola l'ha anomenada Tu Voz Essencial i precisament aquest dissabte 29 de gener hi oferirà el concert de cants harmònics "Solo voz" on combinarà la veu, jocs de llums i meditació per crear un espai íntim de pau i tranquil·litat. Avui ha vingut al programa "Assaig general" per fer-nos una demostració en directe del poder del cant d'harmònics, que veureu a l'Instagram de @catalunyamusica.