"El rol de Zerbinetta és complex, però un cop après, tot flueix i està molt ben escrit"

Fri, 24 Sep 2021 16:20:00 +0000

La soprano catalana Sara Blanch ens ha acompanyat aquesta tarda per parlar-nos de la seva primera interpretació del paper de Zerbinetta de l'òpera "Ariadne auf Naxos" al Gran Teatre del Liceu i que està afrontant aquests dies amb gran èxit. També ens ha revelat com li va anar l'experiència de debutar al Festival de Salzburg del 14 d'agost passat amb un concert monogràfic dedicat a àries i obres de Jean-Philippe Rameau que va dirigir Teodor Currentzis al capdavant del seu cor i la seva orquestra Musica Aeterna. A més, també ens ha parlat dels seus propers debuts a Itàlia.