Marès: "El nostre projecte abraça la composició pròpia, el jazz i les músiques llatina i aràbiga"

Thu, 19 Sep 2024 16:40:00 +0000

El projecte Oriol Marès & Talal Fayad ha vingut al nostre programa, perquè del 15 de setembre al 12 d'octubre serà a Catalunya gràcies a la col·laboració amb La Marfà - Girona (Cases de la Música), ja que ha estat seleccionat per la beca de Residències Internacionals. El projecte fusiona el jazz amb la música aràbiga, la música llatina i la composició pròpia a quartet. El 27 de setembre oferirà un concert a l'Auditori Viader de Girona, el 29 de setembre actuarà a La Societat de Pradell de la Teixeta, dins del Festival Terrer Priorat, i el 12 d'octubre, a la Fira Mediterrània de Manresa. En aquests concerts podrem sentir els mateixos Marès al clarinet i Fayad a l'ud amb Thodoris Ziarkas, contrabaix i Lucas Zegrí, percussió, proposant un viatge ric i desenfadat pel Mediterrani, lloc de trobada de cultures. A més, tenen previst gravar en disc el projecte "Estuarium" els dies 8 i 9 d'octubre. Podreu veure la seva actuació en directe al web del nostre programa.