Jaume Lleixà: "Volem emocionar el públic i per això el nou disc de la SCCC es diu 'Himnes del cor'

Tue, 13 Dec 2022 17:20:00 +0000

Jaume Lleixà, Director tècnic de la Simfònica de Cobla i Corda de Catalunya (SCCC), i Júlia Ferrer, viola solista de la formació, ens han presentat el seu nou disc "Himnes del cor", que van presentar amb tres concerts del 25 al 27 de novembre a l'Auditori de Girona. En aquest àlbum la SCCC hi reversiona grans himnes de la història de la música i compta amb la col·laboració de Beth, Manu Guix, La Pau i Joan Garrido, a més de la Polifònica de Puig-reig. Al final de l'entrevista la mateixa Júlia Ferrer amb 4 músics membres de la SCCC (Alba Ramírez i Sergi Renom, violins, Sergi Garcia, violoncel i Adrià Sànchez, tible) en format de quintet, ens han ofert una petita actuació musical en directe que veureu a l'Instagram de Catalunya Música.