Lluís Claret: "Tinc el so únic del violoncel de Pau Casals gravat a la memòria"

Fri, 20 Oct 2023 16:15:00 +0000

Amb motiu del concert commemoratiu dels 50 anys de la mort de Pau Casals que se celebra aquest diumenge, 22 d'octubre, al Palau de la Música Catalana (que han organitzat la Fundació Pau Casals i la Fundació Orfeó Català-Palau de la Música Catalana amb el suport del Departament de Cultura de la Generalitat de Catalunya), hem entrevistat el violoncel·lista Lluís Claret, que va tenir com a padrí de bateig el mestre del Vendrell i va ser alumne del seu germà Enric Casals. També hem parlat amb la violoncel·lista Laia Puig, guanyadora en quatre ocasions de la Beca Pau Casals de la Fundació Pau Casals. A més, ella mateixa ens ha ofert una actuació musical en directe que veureu a l'Instagram de @catalunyamusica.