Alba Careta: "Al final, la música és compartir-la amb la gent i, si no és així, jo no en sé fer"

Thu, 02 Dec 2021 17:20:00 +0000

La trompetista, cantant i compositora Alba Careta ens ha acompanyat per parlar-nos dels seus nous projectes i presentar-nos "Alades", el seu segon disc com a líder publicat pel segell Microscopi durant el confinament. Un disc que es va publicar dos anys després d'irrompre amb força a l'escena jazzística catalana i europea. "Alades" és una recopilació de les últimes composicions de Careta i estan inspirades en les vivències dels seus anys a Holanda i que prenen forma en aquest treball a través del llenguatge del jazz més sincer, orgànic i emocional, tancant la seva etapa d'inspiració holandesa. A més, amb la seva trompeta Trabuco ens ha tocat en directe una reducció d'un dels temes que conté i que podreu veure a l'Instagram de Catalunya Música (@catalunyamusica).