Aldana: "Actuar amb una formació com l'ESMUC Jazz Project és estimulant a escala personal i musical"

Mon, 20 Jan 2025 17:20:00 +0000

Conversem amb la saxofonista i compositora xilena de fama internacional Melissa Aldana i amb la saxofonista catalana Irene Reig. El motiu és que l'ESMUC Jazz Project ha convidat per primer cop una figura de prestigi de l'escena jazzística mundial, com és Aldana, per tocar com a solista per al seu projecte anual. Per això, l'artista xilena actuarà com a solista amb una big band integrada exclusivament per alumnes de l'ESMUC el dia 21 de gener. El repertori estarà integrat per composicions de la mateixa Aldana, arranjades per Néstor Giménez, Joan Monné, la mateixa Irene Reig i Lluís Vidal. També interpretaran obres d'aquests compositors que han estat creades per a l'ocasió.