Rambalaya: "Avui dia, per ser artista cal ser romàntic"

Thu, 27 Mar 2025 17:40:00 +0000

El cantant i guitarrista Jonathan Herrero (a la dreta) i Anton Jarl, bateria i compositor principal, membres de Rambalaya, ens han presentat el nou àlbum de la banda, titulat "Plays for the Brokenhearted". En aquest disc, la formació referma la seva essència musical combinant la força del rhythm & blues dels anys 50 i 60 amb un estil propi que navega entre el clàssic i el contemporani. El seu so evoca la grandesa d'artistes com Dion DiMucci, Phil Spector, Willy DeVille i, en l'àmbit actual, de Richard Hawle. Actualment l'estan presentant amb una gira de concerts arreu de l'Estat i el portaran a Catalunya, en directe, el 25 d'abril, a la sala Zero de Tarragona; el 3 de maig a Falset, i el 16 de maig a Valls. A més, Herrero ens ha ofert una actuació musical en directe que veureu a la web del nostre programa i a la playlist de 3CatCultura a YouTube.