Lluís Gendrau: "A Enderrock Llibres abastarem tot el que passa a l'escena musical del país"

Thu, 26 Sep 2024 16:20:00 +0000

Lluís Gendrau, responsable d'Enderrock Llibres al costat de Jordi Novell, ens ha presentat aquest nou segell editorial dedicat a l'edició de llibres temàtics. Trenta anys després de publicar el primer número de la revista Enderrock, el grup editorial fa un pas endavant per ampliar i reforçar la seva proposta cultural amb un nou format. La voluntat d'Enderrock Llibres és ampliar els continguts i arribar a nous lectors amb una eina de difusió especialitzada en l'àmbit musical, que potenciarà i diversificarà el focus d'acció de l'editorial. El segell promourà la memòria musical del país i els estils i moviments musicals nacionals, sense deixar de banda la mirada a l'escena internacional, ni tampoc la traducció d'obres en altres llengües.