Ramos Nogueira: "Amb la nostra peça 'Patada a seguir' fem una reflexió crítica sobre el virtuosisme"

Tue, 09 Apr 2024 16:20:00 +0000

El músic i performer Rubén Ramos Nogueira ens ha donat els detalls de la peça escènica "Patada a seguir", que han creat ell mateix i l'il·luminador Antoine Forgeron i que interpretaran de l'11 al 14 d'abril a l'Antic Teatre-Espai de Creació de Barcelona. La peça té com a protagonista l'Estudi per a piano op. 10 número 1 de Chopin amb l'objectiu de mostrar com un intèrpret construeix la interpretació d'aquest estudi en les seves hores d'assajos en privat i també mostrar l'arquitectura interna d'aquesta composició a través del so del piano i la il·luminació a base de projeccions de llum a sobre de l'intèrpret, que és el mateix Ramos Nogueira.