Duo Ribera-Sàbat:"La sardana és un símbol i també l'acostament dels compositors a la música popular"

Fri, 30 Sep 2022 16:20:00 +0000

El duet de guitarres Ribera-Sàbat, format per Maria Ribera i Jordi Sàbat, ens ha presentat el seu nou àlbum, "Sardana", que acaben de publicar, on han plasmat musicalment una petita part dels fruits d'una dècada de feina al voltant de la música. El disc recull l'ambient musical de la Catalunya de la primera meitat del segle XX, passant pel modernisme i el noucentisme, amb obres d'Enric Granados, Gaspar Cassadó, Manuel Blancafort i del "Llibre vermell de Montserrat", arranjades i transcrites per a dues guitarres pel mateix Duo Ribera-Sàbat, a excepció del "Llibre vermell de Montserrat", que és del Duo Kassner Quer. Per presentar-nos el seu nou treball discogràfic, el Duo Ribera-Sàbat ens ha ofert una actuació musical amb una de les peces que conté i la veureu a l'Instagram de @catalunyamusica.