"A 'Freedom first", LaMar lliga la seva situació amb la dels seus avantpassats a través del jazz"

Tue, 31 Jan 2023 17:20:00 +0000

El pianista i compositor de jazz català establert a Nova York Albert Marquès ens ha presentat el projecte "Freedom first, música des del corredor de la mort", que consisteix en concerts i en un disc que ha gravat, entre altres músics, amb Keith LaMar, pres al corredor de la mort des de fa 28 anys per un crim que assegura que no va cometre, i que serà executat aquest any. Per això aquest és el primer àlbum de la història on un dels artistes hi participa des del corredor de la mort. El projecte forma part de la campanya "Justice for Keith LaMar", que té com a objectiu conscienciar la societat sobre la pena de mort i evitar l'execució del pres afroamericà. La presentació tindrà lloc demà dins del Black Music Festival de Girona, aquest dijous, 2 de febrer, a la sala Paral·lel 62 en el marc de l'Irídia Fest, un nou certamen de cultura i drets humans, i l'1 de març al Teatre Auditori de Granollers, ciutat natal de Marquès.