"El documental és una experiència immersiva per entendre el text d''El cant de la Sibil·la'"

Wed, 27 Oct 2021 17:00:00 +0000

Marc Castañé, director del documental "El cant de la Sibil·la a la Catedral de Barcelona" (a la dreta), impulsat pel Departament de Cultura de la Generalitat i que s'estrena al Festival IN-EDIT de Barcelona dimarts de la setmana que ve, 2 de novembre, i Pere Lluís Biosca, director del Cor Francesc Valls, formació que protagonitza el documental, han vingut a parlar-nos d'aquest film. Des del 2009 el Cor Francesc Valls representa cada any "El cant de la Sibil·la" a la Catedral de Barcelona i, concretament, el documental filma la representació de l'any 2020 que va tenir d'especial que va conjugar el text i la música original amb les diferents versions d'"El cant de la Sibil·la" que s'han encarregat aquests últims anys a compositors contemporanis catalans, com Mariona Vila, Jordi Cervelló, Josep Vila i Casañas, Bernat Vivancos, Joan Magrané i Marc Timón, i on també va participar l'organista Juan de la Rubia.