"La beca de la Fundació de Música Ferrer-Salat em permetrà gravar el meu primer cd amb peces pròpies

Fri, 07 Jan 2022 18:00:00 +0000

El guitarrista flamenc Pedro Rincón, alumne del Centre Superior de la Fundació Conservatori Liceu i becari de la Fundació de Música Ferrer-Salat, ens ha acompanyat aquesta tarda perquè ofereix un concert avui, divendres, al vespre dins del cicle "Afinitats", que organitza la Sala Parés de Barcelona i ens ha ofert una actuació en directe que veureu a l'Instagram de @catalunyamusica. Rincón ha estat el primer alumne de guitarra flamenca que aconsegueix rebre la Beca d'Excel·lència Ferrer Salat-Conservatori Liceu, que li ha permès tenir l'oportunitat d'assistir al concert que el gran guitarrista Tomatito va oferir el 26 de maig de l'any passat al Palau de la Música Catalana dins del Festival de Jazz de Barcelona i de poder conversar amb ell un cop acabat el concert. Pedro Rincón també és un compositor i ja ha escrit diverses peces per al seu instrument que espera poder publicar en disc gràcies a la beca que ha rebut de la Fundació de Música Ferrer-Salat.