"A la Camerata de Música Catalana tenim la il·lusió de recuperar el patrimoni musical català"

Wed, 16 Feb 2022 18:00:00 +0000

El director d'orquestra i compositor Jofre Bardolet ens ha presentat la Camerata de Música Catalana (CMC), que ha fundat i dirigeix ell mateix amb joves músics del nostre país. És una formació de corda de nova creació amb seu a Barcelona formada per estudiants i exestudiants de l'Escola Superior de Música de Catalunya (ESMUC) i del Conservatori Superior del Liceu. El seu objectiu és recuperar i divulgar el repertori orquestral català posant en valor la producció tant de músics del país del passat, que no tenen el reconeixement que es mereixen, com la de compositors actuals, i combinar-la amb grans obres de la tradició europea, recollint l'esperit de l'Orquestra Pau Casals. La CMC té el suport logístic i promocional de l'ESMUC i té la consideració de grup resident. El seu concert de presentació serà el dissabte 26 de febrer a la sala 4 de L'Auditori, i l'endemà, el diumenge 27 de febrer, també actuarà a la sala 2 de L'Atlàntida, de Vic.