Maria Coma: "Em vaig guiant per instints i sempre vaig aprenent coses noves"

Fri, 30 Jun 2023 16:20:00 +0000

L'artista multidisciplinària Maria Coma ens ha parlat dels seus propers concerts al nostre país, on presentarà el seu últim projecte, una proposta híbrida, molt especial i difícil de definir, però fàcil de gaudir, que se situa a mig camí entre el concert i la proposta escènica, entre la performance i la música. Es tracta de "Vocal Roots", on l'artista catalana, s'endinsa en les possibilitats expressives de la veu i del cos com a instrument pe lligar-ho al concepte d'origen i d'arrel biogràfica. Amb aquesta proposta, Maria Coma va a la (re)cerca de les arrels, l'origen i la pertinença per crear un viatge sonor inusual. El 2022 ja en va mostrar un tast a la Fira Mediterrània de Manresa, però serà aquest estiu que presentarà el resultat final d'aquesta investigació en alguns pocs festivals: el dia 2 de juliol a l'(a)phònica de Banyoles, el 3 de juliol al Poesia i+ del Maresme i el 26 de juliol al Dansàneu.