"L'èxit del Disc de La Marató ve de les cançons, la barreja d'estils i els artistes que hi toquen"

Tue, 22 Nov 2022 17:50:00 +0000

Aquest diumenge, 27 de novembre, surt a la venda amb els diaris generalistes del nostre país el Disc de La Marató de TV3 i Catalunya Ràdio. El projecte solidari de la CCMA dedica la seva 31a edició a la salut cardiovascular i per això el Disc de La Marató (com el llibre, que sortirà demà dimecres a la venda) recaptarà fons per a investigacions destinades a millorar la qualitat i l'esperança de vida de les persones amb problemes cardiovasculars, que són la primera causa de mort als països desenvolupats com de discapacitat i dependència de les persones afectades. Per això hem conversat amb Àngel Lacalle, director del Disc de La Marató, i el compositor Jordi Cubino, que n'és el productor musical, que ens han donat els detalls dels artistes que desinteressadament han posat el seu talent musical al cd d'enguany, com també de les cançons que hi han gravat.