"Vaig triar àries que em permetessin mostrar la varietat de l'estil de la meva veu"

Thu, 07 Apr 2022 16:45:00 +0000

La soprano Sabrina García és la guanyadora del Cinquè Concurs de Cant Josep Palet que organitzen les Joventuts Musicals de Martorell i la Regidoria de Cultura d'aquest municipi del Baix Llobregat. En l'edició d'enguany, García, alumna del Centre Superior de la Fundació Conservatori Liceu i becària de la Fundació de Música Ferrer-Salat, va guanyar el primer premi del certamen interpretant àries de Gian Carlo Menotti, Claude Debussy i Wolfgang Amadeus Mozart. A més, Sabrina García també va guanyar el Premi Amics de l'Òpera de Sabadell, que consisteix en un contracte per participar en una de les produccions d'aquesta entitat.