Casablancas: "El meu Concert per a violí és el meu repte més important després de 'L'enigma di Lea'"

Wed, 15 Mar 2023 17:50:00 +0000

El compositor Benet Casablancas ens ha donat els detalls de l'estrena absoluta del seu concert per a violí "The door in the Wall (H.G. Wells)", aquest divendres, dissabte i diumenge a l'Auditori Nacional de Madrid, en la versió de la violinista Leticia Moreno i l'Orquestra Nacional d'Espanya, dirigida pel seu titular, David Afkham. El concert és una obra d'encàrrec de l'Orquestra i Cor Nacionals d'Espanya i el Centre Nacional de Difusió Musical (del qual és compositor resident aquesta temporada), i es tornarà a interpretar el 24 i el 25 de març al Palau de l'Òpera de la Corunya, amb els mateixos intèrprets. Foto Benet Casablancas: @Quim Roser