Catllà: "Una de les raons per les que la JONC fa estada a Vic és pels seus equipaments d'alt nivell"

Wed, 05 Jul 2023 16:20:00 +0000

Avui ens hem traslladat a L'Atlàntida de Vic per fer un programa especial amb motiu del 30è aniversari de la Jove Orquestra Nacional de Catalunya (JONC), que aquests dies està celebrant el seu 109è encontre i preparant en aquest equipament la seva gira de dos concerts, que oferirà aquest diumenge, 9 de juliol, a L'Atlàntida de Vic, i el dimarts 11 de juliol, al Palau de la Música Catalana, on sota la batuta del mestre Josep Pons, interpretarà la Novena simfonia de Gustav Mahler. Per això hem començat el programa entrevistant Montse Catllà, directora general de L'Atlàntida, amb qui hem comentat la presència de la JONC en aquest centre d'arts escèniques i també tots els esdeveniments que estan tenint lloc a L'Atlàntida de Vic en aquest inici d'estiu.