Metropolitan Union: "Volem anar al concurs mundial de Barbershop dels Estats Units"

Wed, 17 Apr 2024 16:40:00 +0000

El quartet vocal català de Barbershop Metropolitan Union (format per Martí Doñate, lead; Daniel Morales, tenor; Joan Mas, baríton, i Germán de la Riva, baix) ha estat el guanyador del concurs internacional En Armonía 2024, on va aconseguir la primera posició absoluta del certamen, amb una puntuació de 81,8%, la més alta assolida per un quartet nacional. Aquesta convenció de la Barbershoop Iberia Association (BIB) es va celebrar del 4 al 7 d'abril a Calp (Alacant) i va comptar amb la participació d'una trentena de quartets europeus (anglesos, holandesos, suecs, portuguesos, espanyols, holandesos i suïssos). A l'Instagram de @catalunyamusica veureu una actuació seva en directe al nostre programa.