Pablo Barragán: "Estic feliç de veure que els compositors actuals dediquen obres al meu instrument"

Thu, 16 Dec 2021 17:20:00 +0000

El clarinetista espanyol Pablo Barragán és el solista convidat de l'OBC a L'Auditori aquest cap de setmana i ens ha parlat de l'obra que hi interpretarà, el Concert per a clarinet i orquestra op. 57 de Carl Nielsen, com també dels seus propers projectes i concerts. A més, ens ha ofert una petita actuació en directe que podeu veure a l'Instagram de Catalunya Música (@catalunyamusica). Guardonat, entre molts d'altres, amb el Prix Crédit Suisse Jeunes Solistes 2013 i al Concurs Internacional ARD de Munic el 2012, com amb el Primer Premi del Concurs de Joventuts Musicals d'Espanya el 2011 i el Premi Especial Europeu de Concursos de Joves Músics 2011, aquest virtuós clarinetista és reconegut com un dels intèrprets més versàtils de l'actualitat. Els seus propers projectes inclouen, entre d'altres, una col·laboració amb la Kebyart Ensemble l'any que ve, la seva participació com a professor a la Barenboim Said Academy i una gira de concerts per Suïssa i Colòmbia.