Cecília Méndez: "La música és fonamental per a la Fundació Nen Néu"

Wed, 25 May 2022 17:00:00 +0000

Cecília Méndez, responsable de Comunicació, Màrqueting i Captació de Fons de la Fundació Nen Déu i el pare Efrem de Montellà, prefecte de l'Escolania de Montserrat ens han parlat del concert benèfic d'aquest divendres 27 de maig a la Basílica de Santa Maria del Mar, que oferiran l'Escolania i l'Orquestra Simfònica de Sant Cugat, que, per primera vegada, actuaran de manera conjunta. El concert s'ha organitzat en el marc del 130è aniversari de la Fundació per tal de recaptar fons per a dos dels projectes principals de l'entitat que tenen l'objectiu d'afavorir l'autonomia dels infants amb discapacitat intel·lectual. La Fundació Nen Déu va començar a treballar a Barcelona l'any 1892 com a hospital exclusiu per a nens i nenes sense recursos i actualment se centra en l'educació i atenció especialitzada d'infants, joves i adults amb discapacitat intel·lectual. Méndez ha explicat que la música és present a diari a la Fundació i ofereixen sessions de musicoteràpia als nens.