Marin Alsop: "El meu objectiu és ser útil i per això vaig crear una beca per a joves directores"

Tue, 15 Mar 2022 17:20:00 +0000

Entrevistem per telèfon la directora d'orquestra nord-americana Marin Alsop, que conduirà l'Orquestra Simfònica de la Ràdio de Viena en el concert, amb obres d'Eisendle, Dvorák i Schumann, que oferirà aquest divendres al Palau de la Música Catalana, amb el violoncel·lista Kian Soltani com a solista, dins del cicle BCN Clàssics. Alsop és la directora principal de la formació vienesa des de la temporada 20/21, coincidint amb el 50è aniversari de l'orquestra. Sens dubte, és una de les batutes de més prestigi internacional. És l'única directora que va rebre la beca MacArthur Feloowship i el setembre del 2013 va fer història en convertir-se en la primera dona directora de l'última nit dels Proms de la BBC. A més, el 1989, va ser guardonada al Concurs Internacional de Direcció Leopold Stokowski i aquell mateix any va ser la primera dona a rebre el premi de direcció Koussevitzky del Tanglewood Music Center, on va ser alumna de Leonard Bernstein. Foto: Adriane White.