Anna Luna: "El meu disc 'Argentina besa el Mediterráneo' és una trobada de mars i de cultures"

Fri, 08 Sep 2023 16:20:00 +0000

La cantant barcelonina Anna Luna ens ha presentat el seu disc "Argentina besa el Mediterráneo", que ha editat P&L ENTERTAINMENT. En aquest àlbum Luna ens proposa un recorregut per les cançons d'autor argentines, com per exemple les melodies de Chico Navarro, Carlos Gardel, Luis Alberto Spinetta i Astor Piazzolla, entre d'altres, amarades pels aires del Mediterrani, on la sonoritat del flamenc fusió hi dona un toc inconfusible. Un àlbum on l'artista catalana ens fa descobrir la dolçor, la profunditat i la passió d'aquestes grans melodies nascudes a Argentina. Al final de l'entrevista, a duet amb el pianista Jaume Vilaseca, que és un dels músics que l'acompanya al disc, ens ha ofert una actuació en directe que veureu a l'Instagram de @catalunyamusica.