Ana Carla Maza: "El meu disc 'La flor' és un homenatge a Amèrica Llatina"

Mon, 12 Jul 2021 17:00:00 +0000

Amb 24 anys, Ana Carla Maza ja ha fet més d'un centenar de concerts i ha posat el seu violoncel i la seva veu al servei dels conjunts i els estils més variats, des de la clàssica fins al jazz passant pel pop. Aquesta jove cantant i violoncel·lista cubana torna a les seves arrels i el 30 de juliol, dins del cicle Jazz a la Pedrera de la Fundació Catalunya La Pedrera, presentarà el seu segon disc en acústic en solitari: "La flor", on ens convida a fer un viatge imaginari a l'Amèrica Llatina, on revisita la música tradicional de la seva infantesa, així com les seves pròpies composicions, que van de la bossa nova brasilera a l'havanera cubana a través d'un ampli prisma musical. Avui l'hem convidada per parlar-nos del seu nou àlbum, dels seus projectes, entre els quals una gira de concerts per diversos països arreu del món fins al 10 de desembre, i també ens ha interpretat en directe la cançó "Te me fuiste". Podeu veure la seva actuació a l'Instagram de Catalunya Música (@catalunyamusica).