Albertí: "Amb la República, les cupletistes es van sumar a la renovació ideològica del nostre país"

Wed, 26 Feb 2025 17:20:00 +0000

Xavier Albertí, director del musical "Sicalíptiques", i l'actriu Mont Plans, una de les artistes que el protagonitzen, ens han presentat aquest espectacle que dirigeix Xavier Albertí i que està coproduït per la companyia Le Croupier i la Federació d'Ateneus de Catalunya (FAC). "Sicalíptiques", que s'estrenarà el pròxim 1 de març al teatre El Centre Gràcia, girarà posteriorment pels escenaris dels 36 ateneus que formen part de la Xarxa de Teatres d'Ateneus de Catalunya (XTAC). "Sicalíptiques" és un muntatge inspirat en el Paral·lel com a porta d'entrada de la modernitat a Catalunya, que, a través del cuplet, proposa un viatge pel gènere, els seus protagonistes i les seves sorprenents històries.