Quartet Mèlt: "Fer repertori nou i voler cantar a capella és el que ens manté"

Wed, 20 Apr 2022 16:23:00 +0000

La contralt Ariadna Olivé i el baríton Oriol Quintana dos del quatre components del Quartet Mèlt (al costat de la soprano Carolina Alabau i el tenor Eloi Fort), que ja té 10 anys, han vingut a presentar-nos el seu nou espectacle, "Celebrem!", que presentaran aquest dissabte 23 d'abril al Tradicionàrius i on volen celebrar les petites coses per aconseguir canviar la mirada per resoldre els grans conflictes que ens preocupen com a societat. Per això es proposa al públic un combinat de motius de celebració, des de les diferents etapes de la vida, passant per les tradicions populars, les lluites socials i els somnis individuals i col·lectius. La varietat de temes també es veurà reflectida en la varietat d'estils i gèneres del repertori, que viatjarà, com és habitual en el quartet, des de la música clàssica europea fins a la música popular i moderna, tant de casa nostra com de l'altra banda de l'oceà.