Rosa Zaragoza: "L'època de Sefarad, Al-Andalus, va ser una època de floriment de la cultura"

Wed, 01 Dec 2021 18:00:00 +0000

Rosa Zaragoza ens ha presentat el seu nou CD "Pura i senzilla com Abigail", on interpreta nou poemes hebraics de jueus catalans (segles XI -XV) que va publicar Llibres del Mall l'any 1976. Aquest disc vol ser un homenatge a Jaume Riera i Sans, hebraista català que va trobar els cinc únics cants de noces dels jueus catalans i va coescriure el llibre d'on surten aquests poemes ara convertits en cançons. El disc es va enregistrar en directe al pati de Bonastruc ça Porta, Girona, l'agost passat. Les músiques són antigues i mediterrànies, Eduard Iniesta ha fet de productor musical i tots els arranjaments. Toca també la guitarra, el baglamas i el bouzuki i hi participa Rusó Sala amb veu i guitarra i Miriam Encinas a les percussions.