"El Festival Bachcelona i Vozes són dos projectes singulars que tenen moltes coses en comú"

Fri, 18 Feb 2022 18:00:00 +0000

Daniel Tarrida, director del Festival Bachcelona (esquerra), i Pablo González, impulsor de Vozes (dreta), han vingut al programa per parlar-nos dels Premis Ciutat de Barcelona 2021 que han rebut. El 15 de febrer es va celebrar al Saló de Cent la cerimònia d'entrega d'aquests guardons després de l'excepció de l'any passat, en què no es van poder lliurar. Els premis reivindiquen i promouen la creació artística, la recerca científica i l'educació. En la categoria de música, el premi s'ha atorgat al Festival Bachcelona per la rellevància de la programació i dels intèrprets, la diversitat de públics, espais i formats del projecte, i la capacitat de teixir complicitats amb diferents agents de l'ecosistema social i cultural de Barcelona. I en l'apartat d'educació, el premi ha estat per a Vozes, en reconeixement al seu projecte de transformació social i educativa que fa accessible l'educació musical d'alta qualitat a infants i joves d'entorns vulnerables.