Los Aurora: "Al nostre nou disc el so es va eixamplant i és més personal del grup"

Fri, 11 Nov 2022 17:20:00 +0000

El cantaor Pere Martínez (dreta) i el pianista Max Villavecchia, components de Los Aurora, ens han presentat el nou disc del grup, "La Balsa de la Medusa". L'àlbum compta amb col·laboradors de luxe com el Niño de Elche, Chicuelo, Tarta Relena o Mario Mas i, musicalment, Los Aurora segueixen barrejant les influències del seu background com a banda amb noves sonoritats que van adquirint a mesura que van creixent com a grup. Tot i que el repertori està format per composicions originals de la banda, també hi incorporen una adaptació de la "Fantasía Bética" de Manuel de Falla al tema "Canción desesperada", i d'un Nocturn de Chopin a la cançó "Aire nocturno", escrita pel mateix Villavecchia i que precisament és el tema que ens han interpretat aquesta tarda, en directe, ell mateix i en Pere Martínez en format de duet i que veureu a l'Instagram de @catalunyamusica.