Índigo Blueswomen Project: "Moltes cantants de blues continuen silenciades"

Wed, 05 Mar 2025 17:40:00 +0000

Aquest dissabte serà el Dia Internacional de les Dones i ens han acompanyat quatre de les components de l'Índigo Blueswomen Project, un grup musical exclusivament femení format per sis dones músiques, liderat per la pianista Míriam Aparicio, sorgit com un encàrrec de la Societat de Blues de Barcelona per actuar en el marc de les Jornades de Blues del passat novembre al Centre Cultural de Bellvitge. Aquesta tarda ens han presentat els seus concerts del 16 de març, al Cocoa Blues & Fusion Festival de Barcelona, i del 26 d'abril a l'Oñati Festival. A més, la formació a quartet (Míriam Aparicio, al piano, Ster Wax, a la veu, Sweet Marta a l'harmònica i veu, i Memi Sillah, a la trompeta i la veu) ens ha ofert una actuació musical en directe que veureu a la nostra web i a la playlist de 3CatCultura a YouTube.