Hèctor Parra: "La meva obra 'Constellations' és interactiva, poètica i mironiana"

Wed, 11 Oct 2023 16:35:00 +0000

Hèctor Parra, la pianista Imma Santacreu i el poeta Arnau Pons ens han donat detalls de l'estrena de "Constellations" --obra del compositor català--, que tindrà lloc aquest dissabte, 14 d'octubre, a L'Auditori dins del Festival Mixtur. Aquesta obra consisteix en 23 peces escrites per a piano i piano manipulat, amb textos d'Arnau Pons que s'inspiren en la sèrie homònima de pintures de Joan Miró. L'estrena de la peça anirà a càrrec de les pianistes Lluïsa Espigolé i Imma Santacreu, i l'actor Pere Arquillué recitarà els poemes de Pons.