"Com a catalans, hem de portar la música catalana als nostres escenaris i arreu del món"

Mon, 14 Mar 2022 18:00:00 +0000

Aquesta tarda també hem conversat via telemàtica amb el Nexus Piano Duo (format pels pianistes Mireia Fornells i Joan Miquel Hernández), que aquest dijous, a l'Ateneu Barcelonès, presentarà el seu disc nou, "11", publicat per FICTA dins l'11è cicle Els Teus Clàssics, de l'Associació Joan Manén. L'àlbum inclou quinze obres d'onze compositors catalans, que són: Ferran Sor, Gabriel Balart, Juli Garreta, Vicent Costa Nogueras, Josep Martí Cristià, Manuel Burgués, Xavier Gols, Ricard Lamote de Grignon, Manuel Blancafort, Joan Massià i Narcís Bonet. En el concert de dijous, el Nexus Piano Duo interpretarà set de les obres del disc, a més de la "Rapsòdia Faust", de Felip Pedrell, de qui aquest any commemorem els cent anys de la mort; el ballet "Ariel", de Robert Gerhard, i la suite "Caribbean", escrita per Mariona Vila el 2016.