"Per interpretar una cançó, has de tenir amor per ella i alguna cosa que et desperti curiositat"

Wed, 15 Dec 2021 17:20:00 +0000

Carme Canela i Jurandir Santana han vingut a presentar-nos el seu nou àlbum, titulat "Celebrating 'La Fusa'" i que és una revisió del disc més popular de la música brasilera titulat "Vinicius de Moraes a 'La Fusa' amb Maria Creuza i Toquinho", que enguany fa 50 anys i que es va gravar a Buenos Aires el 1970. Mig segle després, Carme Canela, una de les veus de referència de la nostra escena jazzística, i Jurandir Santana, guitarrista brasiler establert a Barcelona, ens presenten el seu nou disc que ofereix una mirada renovada sobre aquest àlbum llegendari, que, en certa manera, va obrir una mica més la porta de la música brasilera al món. Canela, a cada elegant interpretació seva, deixa la seva empremta personal de cada cançó, i Santana dona una connotació nova i fresca als arranjaments de cada tema. Veureu la seva actuació en directe interpretant una cançó de l'àlbum a l'Instagram de @catalunyamusica.