"En ajuntar els colors sonors de les dues ens ha sortit un disc eclèctic"

Fri, 17 Sep 2021 16:20:00 +0000

Les cantants, compositores i multiinstrumentistes Carolina Alabau (esquerra) i Èlia Bastida (dreta) han vingut a "Assaig general" per presentar-nos "Meraki", el seu primer disc com a duet estable, que inclou composicions pròpies i versions de cançons tradicionals, música mediterrània i música brasilera, bossa-nova i jazz, entre altres gèneres. L'àlbum l'han publicat amb el segell Seedmusic, dins la seva col·lecció de Músiques del Món (AdepCat), i el van presentar en concert el 3 de setembre en el marc del Jazzing, el 8è Festival de Jazz de Sant Andreu, a Barcelona. Avui ens n'han ofert un tast interpretant en directe una de les peces que conté: "Corrandes d'exili", de Lluís Llach. Podreu veure la seva actuació a l'Instagram de @catalunyamusica.