"He fet un disc molt ric en sonoritats i colors i que parla d'un món que corre cada vegada més"

Fri, 29 Oct 2021 16:20:00 +0000

El cantautor Hugo Arán ens ha acompanyat avui per presentar-nos el seu tercer treball discogràfic: "Extinciones y sus causas", que inclou 14 cançons noves en 4 llengües diferents i en què s'evidencia la seva experiència com a compositor, productor i arranjador. Arán ens descobreix les seves inquietuds cap a les sonoritats del Brasil i l'Argentina o els ritmes africans del Cap Verd i Angola, traduïdes a un llenguatge de cançó íntim i proper. A la gravació del disc hi han participat més de 20 músics i té col·laboracions d'artistes com Márcio Faraco, Alessio Arena i Margherita Abita. Durant l'entrevista Arán ens ha interpretat en directe "Pasado brillante," que és un dels temes del seu nou àlbum. Podreu veure la seva actuació en directe a l'Instagram de @catalunyamusica. Foto: Manuel Finato.