Cañizares: "Les notes del meu 'Concierto Al-Andalus' són com llàgrimes meves per Paco de Lucía"

Thu, 16 Jan 2025 17:20:00 +0000

El guitarrista sabadellenc Juan Manuel Cañizares, guardonat amb el Premi Nacional de Música 2023, serà el solista dels concerts que oferirà amb l'Orquestra Simfònica del Vallès, dirigida per Xavier Puig, del 17 al 19 de gener, a diverses sales de concerts del nostre país, on interpretarà el "Concierto de Aranjuez" de Joaquín Rodrigo i on també presentarà el "Concierto Al-Andalus", publicat el 2023, que va compondre en homenatge al mestre de la guitarra Paco de Lucía, que va revolucionar el flamenc. En aquests concerts, en què també hi participaran el Cor de Noies de l'Orfeó Català i Ángel Muñoz i Charo Espino a les palmes, s'hi inclouran obres de Timón i Suriñach.