"Toco el baix de manera diferent i treure'l del rol d'acompanyant ha estat el nucli de tot"

Thu, 25 Nov 2021 18:00:00 +0000

El baixista i compositor Carles Benavent és un dels músics de més projecció internacional del nostre país. Àmpliament guardonat i sent pràcticament un baixista autodidacte, ha tocat amb els grans noms del jazz i del flamenc com Miles Davis, Chick Corea, Michael Brecker, Paco de Lucía i Camarón de la Isla. Precisament ahir, Benavent va oferir una classe magistral a l'ESMUC que va tenir molt d'èxit, amb una enorme afluència d'inscrits, i avui hem aprofitat per convidar-lo al programa per conèixer quins són els seus propers projectes i els concerts que oferirà en els propers mesos. Carles Benavent, de la mà de Paco de Lucía, i amb Camarón de la Isla, va incorporar el baix elèctric a les composicions i interpretacions flamenques que aquests músics van desenvolupar al llarg de les seves col·laboracions, que en el cas de Paco de Lucía es va perllongar al llarg de dues dècades.