Alba Careta: "Voldria que L'Auditori tingués la Big Band de Jazz Catalana, l'equivalent a l'OBC"

Fri, 22 Mar 2024 17:30:00 +0000

Coincidint amb el dia exacte en què L'Auditori celebra el seu 25è aniversari, avui, 22 de març, l'equip de l'"Assaig general" ens hem desplaçat a la Llanterna d'aquesta sala per oferir un programa especial amb entrevistes i una actuació musical en directe. Entre els convidats que ens han acompanyat aquesta tarda, hem tingut el pianista i compositor Francesco Tristano i la trompetista i compositora Alba Careta. Tristano ens ha donat tots els detalls del concert gratuït que ell mateix protagonitzarà aquesta nit, a la mateixa Llanterna de L'Auditori, dins dels concerts commemoratius dels 25 anys de la sala. Careta també és una altra de les artistes convidades a actuar dins la programació especial d'aniversari de l'equipament i ens ha parlat del concert que oferirà amb la seva formació, l'Alba Careta Group, el 4 de maig. A més, al final de l'entrevista ens ha ofert una actuació musical en directe que veureu a l'Instagram de @catalunyamusica.