Ramon Mirabet: "Fer el meu disc 'Songs I Heard' ha estat com tornar a casa"

Tue, 17 Feb 2026 17:40:00 +0000

El cantautor català Ramon Mirabet ens ha presentat el seu nou disc "Ramon Mirabet All-Star Jazz Project - Songs I Heard", publicat pel segell Panda Records, en què ret homenatge al seu pare, trombonista, arranjador i gran amant del jazz. L'àlbum l'ha gravat amb quatre figures indiscutibles del panorama jazzístic actual, com són el bateria Jordi Rossy, el saxofonista Perico Sambeat, el contrabaixista Masa Kamaguchi i el pianista Albert Sanz, i plegats han enregistrat el que Ramon escoltava de petit a casa amb els seus pares, estàndards associats a figures com Frank Sinatra, Ray Charles, Billie Holiday, Chet Baker, Nat King Cole o Sister Rosetta Tharpe, juntament amb una sorprenent i personal reinterpretació de "Grace", de Jeff Buckley. Al final de l'entrevista ens ha ofert una actuació musical en directe que veureu a la nostra web i a la playlist de 3CatCultura a YouTube.