Franch: "Tocar de solista amb la meva orquestra i els meus companys fa que sigui doblement especial"

Thu, 22 May 2025 16:40:00 +0000

La flautista catalana Elisabet Franch debutarà com a solista amb l'Orquestra Simfònica del Vallès (que és la seva formació), aquest cap de setmana, amb dos concerts i interpretant-hi dues obres. El primer concert serà aquest dissabte, 24 de maig, al Palau de la Música Catalana i el segon, l'endemà diumenge, 25 de maig, sota la direcció de Xavier Puig. Als dos concerts hi interpretarà el Concert per a flauta, arpa i orquestra de Mozart, amb l'arpista Mélanie Laurent, i també la Suite "Zorba", per a flauta i orquestra, de Mikis Theodorakis. La vetllada també inclourà la Simfonia n. 3, "Heroica", de Beethoven. Al final de l'entrevista, Franch ens ha ofert una actuació musical en directe que veureu a la web del nostre programa i al canal de YouTube de 3CatCultura.