Adolfo Osta: "Canto amb el cor"

Wed, 31 Jan 2024 17:40:00 +0000

El cantant, guitarrista i compositor pamplonès Adolfo Osta, resident a Barcelona, ens ha acompanyat aquesta tarda per presentar-nos el nou àlbum, "Primavera", que s'editarà aviat i que preestrenarà en concert al Centre Cívic Casinet d'Hostafrancs, aquest diumenge, 4 de febrer, en el cicle compartit entre el Barnasants i el Trad d'autor del 37è Festival Folk Internacional Tradicionàrius. Osta estarà acompanyat pels músics amb els quals ha gravat el disc: l'acordionista Cati Plana i el guitarrista Manel Segarra, que interpretaran les peces de "Primavera". A l'Instagram de @catalunyamusica veureu la seva actuació en directe al nostre programa.