Lombarte i Miró: "Per primera vegada tindrem un concert de piano amb orquestra amb música de cinema"

Tue, 21 May 2024 16:20:00 +0000

Els pianistes Maria Lombarte i Manel Miró són els fundadors i directors del Festival TOCA'M de Tortosa, que enguany arriba a la tercera edició i començarà aquest divendres, 23 de maig, i se celebrarà fins diumenge 26 de maig a diferents llocs emblemàtics de la ciutat. Un any més el certamen ha programat concerts i activitats per a tots els públics que tenen el piano com a protagonista i en indrets significatius de Tortosa, per fer valdre el patrimoni arquitectònic de la ciutat. A banda de posar pianos a l'abast de tothom qui els vulgui tocar, es convida músics i artistes de fama nacional i internacional, com el Carles & Sofia Piano Duo, el duet format per la pianista i compositora Lucía Fumero i la trombonista, cantant i compositora Rita Payés, la pianista Yukiko Akagi i The Poyo Moya Trio, que actuaran als diferents espais del Festival. Els concerts seran gratuïts, es faran durant tot el dia (matí, tarda i nit), en horaris i en llocs diferents.